Η Επιτροπή συμμετέχει στον οργανισμό SWIFT (Society for Worldwide Interbank Financial Telecommunication) και πραγματοποιεί περισσότερες από 2 εκατομμύρια πληρωμές ετησίως. Καμία πληρωμή δεν πραγματοποιείται αν δεν έχει εγκριθεί σχετική δημοσιονομική ανάληψη υποχρεώσεων από τον αρμόδιο διατάκτη.

Ταμείο επενδύσεων «Πρωτοβουλία Μικροχρηματοδοτήσεων για την Ασία» (Microfinance Initiative for Asia Debt Fund)

Τα ποσά που αντιπροσωπεύουν την έκθεση της ΕΕ σε πιστωτικό κίνδυνο κατά τη λήξη της περιόδου αναφοράς, είναι οι λογιστικές αξίες των χρηματοδοτικών μέσων, όπως αναφέρονται στη σημείωση 2.

Χρηματοοικονομικά περιουσιακά στοιχεία που δεν είναι ληξιπρόθεσμα ούτε έχουν υποστεί απομείωση αξίας

σε εκατ. ευρώ Σύνολο Μη ληξιπρόθεσμα και μη απομειωμένα Ληξιπρόθεσμα αλλά μη απομειωμένα < 1 έτος 1-5 έτη > 5 έτη Δάνεια 58 843 58 843 – – – Απαιτήσεις και εισπρακτέα ποσά 15 578 7 968 5 624 1 847 138 Σύνολο την 31.12.2014 74 421 66 811 5 624 1 847 138 Δάνεια 57 544 57 542 1 1 – Απαιτήσεις και εισπρακτέα ποσά 13 680 10 029 1 091 2 117 443 Σύνολο την 31.12.2013 71 224 67 571 1 092 2 118 443





Χρηματοοικονομικά περιουσιακά στοιχεία που δεν είναι ληξιπρόθεσμα ούτε έχουν υποστεί απομείωση αξίας

σε εκατ. ευρώ 31.12.2014 31.12.2013 Διαθέσιμα προς πώληση στοιχεία Δάνεια και απαιτήσεις Μετρητά Σύνολο Διαθέσιμα προς πώληση στοιχεία Δάνεια και απαιτήσεις Μετρητά Σύνολο Αντισυμβαλλόμενοι με εξωτερική αξιολόγηση πιστοληπτικής ικανότητας Εξαίρετου και υψηλού βαθμού 7 511 2 951 13 947 24 409 6 226 4 779 7 121 18 126 Άνω μεσαίου βαθμού 359 25 045 2 932 28 335 138 209 1 760 2 107 Χαμηλού μεσαίου βαθμού 347 6 001 301 6 649 322 31 889 284 32 495 Μη επενδυτικού βαθμού 42 28 191 317 28 550 57 26 786 256 27 099 Σύνολο 8 259 62 188 17 497 87 944 6 743 63 663 9 421 79 827 Αντισυμβαλλόμενοι χωρίς εξωτερική αξιολόγηση πιστοληπτικής ικανότητας Ομάδα 1 - 4 488 48 4 537 – 3 771 89 3 860 Ομάδα 2 – 136 – 136 – 137 – 137 Σύνολο – 4 624 48 4 673 – 3 908 89 3 997 Σύνολο 8 259 66 812 17 545 92 616 6 743 67 571 9 510 83 824

Δεν περιλαμβάνονται στον ανωτέρω πίνακα τα διαθέσιμα προς πώληση χρηματοοικονομικά στοιχεία ενεργητικού με τη μορφή συμμετοχικών τίτλων χωρίς εξωτερική αξιολόγηση πιστοληπτικής ικανότητας. Οι τέσσερις κατηγορίες κινδύνου που αναφέρονται ανωτέρω βασίζονται καταρχήν στις κατηγορίες αξιολόγησης από εξωτερικούς οργανισμούς αξιολόγησης πιστοληπτικής ικανότητας και αντιστοιχούν σε:

Εξαίρετου και υψηλού βαθμού (Prime and high grade): Moody P-1, Aaa – Aa3· S&P A-1+, A-1, AAA – AA -· Fitch F 1 + F 1, ΑΑΑ, ΑΑ —

Άνω μεσαίου βαθμού (Upper medium grade): Moody P-2, A1 – A3· S&P A-2, A+ - A-· Fitch F2, A+ - A-

Χαμηλού μεσαίου βαθμού (Lower medium grade): Moody P-3, Baa1 – Baa3, S&P A-3, BBB+ - BBB-· Fitch F-3, BBBB+ - BBB-

Μη επενδυτικού βαθμού (Non-investment grade): Moody not prime, Ba1 – C· S&P B, C, BB+ - D· Fitch B, C, BB+ - D

Επισημαίνεται ότι η ΕΕ χρησιμοποιεί αυτές τις κατηγορίες αξιολογήσεων εξωτερικών οργανισμών ως σημείο αναφοράς, ιδίως για τα χρηματοδοτικά μέσα και τις εμπορικές τράπεζες, αλλά μπορεί, μετά από τη δική της ανάλυση των επιμέρους υποθέσεων, να τηρεί τα ποσά σε μία από τις ανωτέρω κατηγορίες κινδύνου, ακόμη και αν ένας ή περισσότεροι από τους ανωτέρω οργανισμούς αξιολόγησης πιστοληπτικής ικανότητας ενδέχεται να έχουν υποβαθμίσει τον αντίστοιχο αντισυμβαλλόμενο. Όσον αφορά τους μη αξιολογηθέντες αντισυμβαλλόμενους, η ομάδα 1 αφορά τους οφειλέτες που δεν έχουν αθετήσει υποχρεώσεις στο παρελθόν και η ομάδα 2 αφορά τους οφειλέτες που έχουν αθετήσει υποχρεώσεις στο παρελθόν.

Τα ποσά που εμφανίζονται ανωτέρω υπό «Δάνεια και απαιτήσεις» τα οποία ταξινομούνται ως μη επενδυτικού βαθμού αφορούν κατά κύριο λόγο τα δάνεια χρηματοδοτικής υποστήριξης που έχουν εκταμιευθεί από την Επιτροπή προς τα κράτη μέλη που αντιμετωπίζουν οικονομικές δυσκολίες και τα εισπρακτέα ποσά από ορισμένα κράτη μέλη βάσει των κανονισμών για τους ίδιους πόρους ή άλλη νομική βάση. Το ποσό στα ταμειακά διαθέσιμα αφορά τραπεζικούς λογαριασμούς ιδίων πόρων που έχουν ανοιχθεί στο Δημόσιο Ταμείο ή στις κεντρικές τράπεζες των κρατών μελών για να τηρούνται οι συνεισφορές ιδίων πόρων, όπως προβλέπεται στον κανονισμό. Η Επιτροπή δύναται να κάνει αναλήψεις από τους λογαριασμούς αυτούς αποκλειστικά και μόνον για την κάλυψη των ταμειακών αναγκών που απορρέουν από την εκτέλεση του προϋπολογισμού.

Δανειοληπτικές και δανειοδοτικές πράξεις

Η διαχείριση του ανοίγματος σε πιστωτικό κίνδυνο αντιμετωπίζεται στην περίπτωση της Ευρατόμ πρώτα με τη χορήγηση εγγυήσεων, κατόπιν μέσω του Ταμείου Εγγυήσεων (ΜΧΣ και Ευρατόμ) και στη συνέχεια με τη δυνατότητα άντλησης των απαιτούμενων κονδυλίων από τους λογαριασμούς ιδίων πόρων που διαθέτει η Επιτροπή στα κράτη μέλη και τέλος μέσω του προϋπολογισμού της ΕΕ. Η νομοθεσία για τους ιδίους πόρους καθορίζει το ανώτατο όριο για τις πληρωμές ιδίων πόρων στο 1,23 % του ΑΕΕ των κρατών μελών και, πράγματι κατά τη διάρκεια του 2014, χρησιμοποιήθηκε το 1,06 % του ΑΕΕ για την κάλυψη των πιστώσεων πληρωμών. Αυτό σημαίνει ότι την 31η Δεκεμβρίου 2014, υπήρχε διαθέσιμο περιθώριο 0,17 % για την κάλυψη αυτών των εγγυήσεων. Το Ταμείο Εγγυήσεων για τις εξωτερικές δράσεις συστάθηκε το 1994 για την κάλυψη των κινδύνων λόγω αθέτησης συμφωνίας σχετικά με δανειοληπτικές πράξεις συνδεόμενες με τη χρηματοδότηση δανείων σε χώρες εκτός της ΕΕ. Σε κάθε περίπτωση, το άνοιγμα σε πιστωτικό κίνδυνο περιορίζεται με τη δυνατότητα που υπάρχει να αντλούνται κονδύλια από τους λογαριασμούς ιδίων πόρων που διαθέτει η Επιτροπή στα κράτη μέλη καθ’ υπέρβαση των ποσών που υπάρχουν στους λογαριασμούς αυτούς, σε περίπτωση που ένας οφειλέτης δεν είναι σε θέση να επιστρέψει στο ακέραιο τα οφειλόμενα ποσά. Για τον σκοπό αυτόν, η ΕΕ έχει το δικαίωμα να ζητήσει από όλα τα κράτη μέλη να εξασφαλίσουν τη συμμόρφωση προς τις νομικές υποχρεώσεις της ΕΕ έναντι των δανειστών της.

Όσον αφορά τις ταμειακές πράξεις, πρέπει να εφαρμόζονται οι κατευθυντήριες γραμμές σχετικά με την επιλογή των συμβαλλομένων. Κατά συνέπεια, η μονάδα λειτουργίας θα μπορεί να συναλλάσσεται μόνο με επιλέξιμες τράπεζες που έχουν επαρκείς περιορισμούς ως προς τους αντισυμβαλλομένους.

Ταμειακές πράξεις

Οι περισσότεροι ταμειακοί πόροι της Επιτροπής τηρούνται, βάσει του κανονισμού αριθ. 1150/2000 του Συμβουλίου για τους ιδίους πόρους, στους λογαριασμούς που ανοίγουν τα κράτη μέλη για την καταβολή των συνεισφορών τους (ίδιοι πόροι). Οι εν λόγω λογαριασμοί τηρούνται είτε στο Δημόσιο Ταμείο εκάστου κράτους μέλους είτε στις εθνικές κεντρικές τράπεζες. Τα ιδρύματα αυτά αντιπροσωπεύουν τον χαμηλότερο πιστωτικό κίνδυνο (ή κίνδυνο αντισυμβαλλομένου) για την Επιτροπή, διότι αυτά που εκτίθενται σε κίνδυνο είναι τα κράτη μέλη. Όσον αφορά το μέρος των ταμειακών πόρων της Επιτροπής που τηρείται σε εμπορικές τράπεζες για την κάλυψη της εκτέλεσης πληρωμών, ο ανεφοδιασμός των λογαριασμών συνιστάται να γίνεται σε βάση έγκαιρης παράδοσης (just-in-time) και τελεί αυτόματα υπό τη διαχείριση του συστήματος διαχείρισης μετρητών του ταμείου. Σε κάθε λογαριασμό τηρούνται ελάχιστα επίπεδα μετρητών, ανάλογα με το μέσο ποσό των ημερήσιων πληρωμών που εκτελούνται από αυτό. Κατά συνέπεια, τα ποσά που τηρούνται σε ημερήσια βάση στους λογαριασμούς αυτούς παραμένουν μονίμως σε πολύ χαμηλά επίπεδα (γενικά μεταξύ 1 και 20 εκατ. ευρώ κατά μέσο όρο, κατανεμημένα σε περισσότερους από 20 λογαριασμούς) και κατ' αυτόν τον τρόπο εξασφαλίζεται ότι το άνοιγμα της Επιτροπής σε πιστωτικούς κινδύνους είναι περιορισμένο. Τα ποσά αυτά πρέπει να εξετάζονται σε σχέση με το σύνολο των ταμειακών υπολοίπων τα οποία κυμάνθηκαν το 2014 μεταξύ 100 εκατ. ευρώ και 34 δισεκατ. ευρώ, και σε σχέση με το συνολικό ποσό των πληρωμών που εκτελέστηκαν το 2014, το οποίο ισοδυναμεί με 142 δισεκατ. ευρώ.

Πέραν αυτού, ισχύουν ειδικές κατευθυντήριες γραμμές για την επιλογή των εμπορικών τραπεζών, ώστε να μειωθεί ακόμη περισσότερο ο κίνδυνος αντισυμβαλλομένου στον οποίον εκτίθεται η Επιτροπή.